Brann på Ranheim Papirfabrikk
Trondheim 24. juli 2019 Brann hos Ranheim Paper & Board AS Foto: Morten Antonsen
Trondheim 24. juli 2019 Ole-Petter Smørsgård, fungerende brigadeleder Trøndelag brann og redningstjeneste. Brann hos Ranheim Paper & Board AS Foto: Morten Antonsen
HELSE PÅ STEDET: Brann hos Ranheim Paper & Board AS. To arbeidere ble evakuert, hvor den ene ble sendt til sjekk. Foto: Morten Antonsen
Politiet i Trøndelag sin twitterkonto meldte om brannen kl. 19.25 onsdag.
Nødetater rykket ut til stedet.
Politiet opplyste i en twittermelding kl. 19.33 at brannen var i en kjeller tilhørende produksjonslokalet.
Håvard Høyem fra politiets operasjonssentral opplyste om at brannen kom under kontroll, men at skadeomfanget var ukjent.
- Teknikere blir sendt til stedet torsdag for å gjøre videre undersøkelser om årsak til brannen og skadeomfang, sier Bernt Tiller fra politiets operasjonssentral.
Automatisk brannalarm
Ole-Petter Smørsgård var innsatsleder på stedet. Han forteller at brannen ble oppdaget og varslet av fabrikkens automatiske brannvarslingssystem.
- I utgangspunktet ble en av vognene våre tilkalt hit på en automatisk brannalarm, sier Smørsgård
På vei til fabrikken, oppdaget en av arbeiderne der at brannen var under utvikling. Det ble da full utrykning med to biler ekstra.
Ved ankomst ble røykutviklingen identifisert til å være i en produksjonshall hvor produktene tørkes.
- Akkurat der hvor brannen tilløp var det allerede en god del varme. Vi fikk en liten utfordring der, men fikk raskt kontroll, sier Smørsgård.
En sendt til legesjekk
Det var få på jobb i fabrikken, og det er ikke meldt om noen personskader. To ble evakuert fra området, og den ene av de ble sendt til helsesjekk.
- En av de to som ble evakuert pustet inn litt røyk, men ellers står det bra til med begge de evakuerte.
Smørsgård vil ikke kategorisere branntilløpet som alvorlig, ettersom det ikke stod om liv.
- Det er mest alvorlig på den økonomiske fronten. Forhåpentligvis er det ikke snakk om lang produksjonsstopp, avslutter Smørsgård.
Klokken 20:15 var det kun en vogn igjen på området. Brannen var slukket.
Tips oss! Har du opplysninger, bilde eller video?
Telefon: 464 07 200 E-post: webred@adresseavisen.no
Hva er telefonnummeret til Adresseavisen?
464 07 200